Komisijos reglamentas (EB) Nr. 360/2004
2004 m. vasario 27 d.
iš dalies keičiantis Reglamentą (EB) Nr. 1445/95 dėl importo ir eksporto licencijų taikymo galvijienos sektoriuje taisyklių
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo [1], ypač į jo 33 straipsnį,
kadangi:
(1) Galvijienos eksporto rinkų ekonominės sąlygos labai skiriasi ir nuolat sudarant dvišalius susitarimus didėja sąlygų, kuriomis eksporto grąžinamosios išmokos skiriamos to sektoriaus produktams, skirtumai. Kad būtų veiksmingiau pasiektas tikslas suderinti kiekių, kurie gali būti eksportuojami su grąžinamosiomis išmokomis, paskirstymo metodus ir našiai naudoti turimus išteklius, kaip nurodyta Reglamento (EB) Nr. 1254/1999 33 straipsnio 2 dalyje, patartina išplėsti aplinkybes, numatytas Komisijos reglamento (EB) Nr. 1445/95 [2]10 straipsnio 2 dalyje, kada Komisija gali imtis priemonių ir apriboti eksporto licencijų išdavimą ar paraiškų gauti tokias licencijas teikimą per svarstymo laikotarpį, kuris nustatomas po paraiškų pateikimo. Taip pat patartina numatyti, kad šių priemonių reikia imtis paskirties vietoje ar keliose paskirties vietose.
(2) Atsižvelgiant į tai, kad eksportui į Jungtines Valstijas yra naudojama speciali sistema, numatyta 1979 m. gruodžio 21 d. Komisijos reglamente (EEB) Nr. 2973/79, nustatančiame išsamiąsias paraiškų dėl paramos teikimo eksportuojant galvijienos produktus, kuriems gali būti taikomas specialus trečiosios šalies importo režimas, taisykles [3], ir kad, siekiant išvengti bereikalingos administracinės veiklos, pagal šią sistemą nepanaudotas kiekis, kaip numatyta Reglamento Nr. 1445/95 12 straipsnio 8 dalyje, neturi būti perkeliamas kas ketvirtį.nustaty į kitą ketvirtį turi būti panaikintas.
(3) Todėl reikėtų atitinkamai iš dalies pakeisti Reglamentą (EB) Nr. 1445/95.
(4) Šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1445/95 iš dalies keičiamas taip:
1. 10 straipsnis iš dalies keičiamas taip:
a) 2 dalis pakeičiama taip:
"2. Jei išduodant eksporto licencijas būtų ar galėtų būti viršijama turima biudžeto suma ar per atitinkamą laikotarpį išnaudojami didžiausi kiekiai, kuriuos galima eksportuoti gaunant grąžinamąsias išmokas, atsižvelgiant į ribas, nurodytas Reglamento (EB) 1254/1999 33 straipsnio 11 dalyje arba likusį laikotarpį daugiau neleidžiama eksportuoti, Komisija gali:
(a) nustatyti, kiek procentų prašomų kiekių gali būti patvirtinta,
(b) atmesti paraiškas, pagal kurias licencijos dar neišduotos,
(c) sustabdyti paraiškų gauti licenciją teikimą ne ilgiau kaip penkioms darbo dienoms, o vėliau šį laiką pratęsti Reglamento (EB) Nr. 1254/1999 43 straipsnyje nustatyta tvarka.
Pirmosios pastraipos c punkte nurodytomis aplinkybėmis sustabdymo laikotarpiu pateiktos paraiškos gauti licenciją negalioja.
Pirmojoje pastraipoje numatytos priemonės gali būti įgyvendinamos arba keičiamos produkto kategorijai ir pagal paskirties vietą arba paskirties vietų grupę.";
(b) įterpiamas 2a straipsnis:
"2a. Šio straipsnio 2 dalyje numatytos priemonės taip pat gali būti patvirtintos, kai paraiškose gauti eksporto licenciją nurodyti kiekiai viršija arba gali viršyti paprastai vienai paskirties vietai ar paskirties vietų grupės turimus kiekius ir išdavus prašomas licencijas atsirastų spekuliacijos pavojus, galėtų būti pakenkta ūkio subjektų konkurencijai, sutrikdyta prekyba ar Bendrijos rinka."
2. 12 straipsnio 8 dalis pakeičiama taip:
"8. Jei kiekiai, kuriems yra prašoma licencijų, viršija turimus kiekius, Komisija nustato vienodą priimtiną prašomų kiekių procentą."
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. vasario 27 d.